cometadata/datacite-titles-descriptions-related-identifiers huggingface dataset:
DOI: 10.14457/cu.the.2011.2090
title: ผลของลักษณะตัวชี้บอกความคืบหน้าต่อประสิทธิภาพของแบบสอบถามออนไลน์

description: ประสิทธิภาพของแบบสอบถาม ในฐานะเป็นเครื่องมือเก็บรวบรวมข้อมูล ขึ้นอยู่กับปริมาณแบบสอบถามที่ได้ตอบกลับจากหน่วยตัวอย่างที่คำตอบสมบูรณ์และครบถ้วน ตัวชี้บอกความคืบหน้าเป็นเครื่องมือหนึ่งที่อาจช่วยให้หน่วยตัวอย่างตอบแบบสอบถามจนเสร็จ จึงน่าสนใจที่จะวิเคราะห์ถึงลักษณะต่าง ๆ ของตัวชี้บอกความคืบหน้า การศึกษานี้มุ่งเน้นวิเคราะห์ผลกระทบของ (1) รูปแบบ (2) อัตราการแสดง (3) การปรากฏ และ (4) ตำแหน่งของตัวชี้บอกความคืบหน้า ต่อ อัตราการตอบอย่างสมบูรณ์ และ ระยะเวลาในการตอบแบบสอบถาม การศึกษานี้เป็นการทดลองในสภาพจริง การวิเคราะห์ข้อมูลพบว่า อัตราการแสดงตัวชี้บอกความคืบหน้ามีผลต่ออัตราการตอบอย่างสมบูรณ์อย่างมีนัยสำคัญทางสถิติที่ระดับ 0.05 ทว่าผลกระทบของ (1) รูปแบบ (2) การปรากฏ หรือ (3) ตำแหน่งตัวชี้บอกความคืบหน้าต่ออัตราการตอบอย่างสมบูรณ์ไม่มีนัยสำคัญ นอกจากนี้ผลกระทบของทุกตัวแปรต้นต่อระยะเวลาในการตอบแบบสอบถามออนไลน์ไม่มีนัยสำคัญเช่นกัน ข้อสรุปที่ได้จากการศึกษานี้เป็นการต่อยอดองค์ความรู้ทางการวิจัยในบริบทแบบสอบถามออนไลน์ อีกทั้งนักวิจัยอาจใช้ผลเพื่อให้ข้อมูลจากแบบสอบถามออนไลน์ที่มีคุณภาพ
DOI: 10.17632/68xr4wmb4c.2
title: Data for: The impact of chronic renal disease on bariatric perioperative outcome: a MBSAQIP matched analysis

description: 2015-2016 MBSAQIP PUF
DOI: 10.17632/wyjm5mv87b.1
title: Data for: Effect of ionising radiation on the mechanical and structural properties of 3D printed plastics.

description: Analysis of 3d printed plastics: PLA, ABS, Nylon, TPU, PC, CPE, CPE+. Irradiated in the 0.5-5.2 MeV region. Data from samples irradated at various dose levels Stress-strain plots FTIR spectroscopy Raman spectroscopy Chemical structures
DOI: 10.7910/dvn/jq5qrr/ie7o7r
title: Seed and Nursery Inventory BTB and SR.tab

description: :unav
DOI: 10.7910/dvn/ocwidn/3cauvd
title: Fig3C_inset.txt

description: :unav
DOI: 10.7910/dvn/ocwidn/bhkgu9
title: Fig3D_2nm.txt

description: :unav
DOI: 10.7910/dvn/ocwidn/ksntmi
title: Fig3D_5nm.txt

description: :unav
DOI: 10.7910/dvn/ocwidn/sdtxv7
title: Fig3C_ST-FMR.txt

description: :unav
DOI: 10.7910/dvn/ocwidn/sjcqwv
title: Fig3C_Fit.txt

description: :unav
DOI: 10.7910/dvn/ocwidn/taabna
title: Fig3C_THz.txt

description: :unav
DOI: 10.14457/cu.the.2011.2091
title: ความสัมพันธ์ระหว่างความสามารถในการจัดการดูแลตนเองของผู้ป่วยเบาหวานชนิดที่ไม่พึ่งอินซูลินที่มีการใช้อินซูลินกับการเกิดเหตุการณ์ที่ไม่พึงประสงค์จากการดูแลรักษาแบบผู้ป่วยนอก โรงพยาบาลจุฬาลงกรณ์

description: การวิจัยครั้งนี้มีวัตถุประสงค์เพื่อศึกษาความสัมพันธ์ระหว่างความสามารถในการจัดการดูแลตนเองของผู้ป่วยโรคเบาหวานชนิดที่2ที่มีการใช้อินซูลินกับการเกิดเหตุการณ์ที่ไม่พึงประสงค์จากการดูแลรักษาแบบผู้ป่วยนอก โดยใช้รูปแบบการวิจัยเชิงวิเคราะห์ไปข้างหน้าในผู้ป่วย2กลุ่มที่มีระดับความสามารถในการจัดการดูแลตนเองสูงและต่ำ รวมเก็บรวบรวมข้อมูล 15 เดือน โดยการสัมภาษณ์และทบทวนเวชระเบียน วิเคราะห์ข้อมูลโดยใช้สถิติ Relative Risk (RR)ร่วมกับการวิเคราะห์สมการถดถอยปัวซองร่วมกับการใช้Generalized Estimating Equations ผลการวิจัยพบว่ากลุ่มที่มีความสามารถไม่ดีมีอัตราอุบัติการณ์ของการเกิดเหตุการณ์ที่ไม่พึงประสงค์เท่ากับ 2.12 เหตุการณ์ ต่อ 100 คน-เดือนเทียบกับกลุ่มที่มีความสามารถดีที่มีอัตราอุบัติการณ์เท่ากับ 0.44 เหตุการณ์ต่อ 100 คน-เดือน ทั้งนี้คิดเป็นระดับความเสี่ยงสัมพัทธ์(RR) 4.75 เท่าเมื่อควบคุมปัจจัยแทรกแซงแล้ว(95%CI=2.19-10.28,p&lt;0.001) ขณะที่การได้รับอินซูลินระยะยาวคงที่ เพิ่มความเสี่ยงของการเกิดเหตุการณ์ที่ไม่พึงประสงค์ 3.11 เท่า(95%CI=1.35-7.18,p=0.008) ซึ่งไม่แตกต่างกันระหว่างกลุ่มที่มีความสามารถสูงหรือต่ำ ดังนั้นการยกระดับความสามารถในการจัดการดูแลตนเองของผู้ป่วยเบาหวานชนิดที่2ที่มีการใช้อินซูลินน่าจะมีบทบาทสำคัญในการป้องกันการเกิดเหตุการณ์ที่ไม่พึงประสงค์ในกระบวนการดูแลรักษาผู้ป่วยได้
DOI: 10.14457/cu.the.2011.2092
title: ความตึงแย้งในความกลมกลืน(เหอ)ในจริยศาสตร์ขงจื่อ

description: ในวงวิชาการปรัชญาจีนที่ผ่านมามักจะศึกษามโนทัศน์ความกลมกลืน (เหอ) ในปรัชญาขงจื่อ จากแง่มุมทางจักรวาลวิทยาหรือไม่ก็อธิบายมโนทัศน์ความกลมกลืนราวกับว่ามีแต่มิติของความสงบราบเรียบที่มีแต่ความบรรสานสอดคล้องลงตัวเข้ากันได้ดี วิทยานิพนธ์ฉบับนี้แสดงให้เห็นว่ามโนทัศน์ความกลมกลืนของขงจื่อมีความตึงแย้งแฝงอยู่อย่างมีนัยสำคัญ ความตึงแย้งในที่นี้ก็คือ สภาวะที่องค์ประกอบที่แตกต่างหลากหลาย มีความแปร่งแย้งไม่ลงรอยกัน แต่ก็ยังรักษาความสัมพันธ์ที่กลมกลืนเกื้อหนุนกันขององค์ประกอบต่างๆ ไว้ได้ วิทยานิพนธ์นี้ศึกษาความตึงแย้งในกระบวนการสร้างความกลมกลืนในระดับต่างๆ ตั้งแต่ระดับภายในสังคมมนุษย์ไปจนถึงการสร้างความกลมกลืนระหว่างมนุษย์กับสวรรค์ ผลการศึกษาพบว่ามีความตึงแย้งอยู่ในความสัมพันธ์ที่กลมกลืนในทุกระดับความสัมพันธ์การเห็นการมีอยู่ของความตึงแย้งภายในความกลมกลืนช่วยให้เข้าใจมโนทัศน์ความกลมกลืนของขงจื่อได้อย่างรอบด้านมากขึ้นว่า มโนทัศน์ความกลมกลืนมีการปรับตัว มีพลวัต และมีการปรับแต่งองค์ประกอบที่แตกต่างหลากหลายให้อยู่ร่วมกันได้อย่างกลมกลืนอยู่อย่างต่อเนื่อง จึงเห็นได้ว่าความตึงแย้งมีบทบาทอันสำคัญยิ่งต่อมโนทัศน์ความกลมกลืน กล่าวคือ ความตึงแย้งเป็นเงื่อนไขเบื้องต้นที่นำไปสู่การมีความกลมกลืนที่มีมิติของความสงบราบเรียบ กระนั้นก็ตามความกลมกลืนที่มีความสงบราบเรียบก็ไม่ใช่สภาวะอันมั่นคงถาวร แต่เป็นสภาวะที่ดำเนินไปในกระบวนการสร้างความกลมกลืนที่กำลังขยายตัวออกไป การเข้าใจมโนทัศน์ความกลมกลืนที่มีความตึงแย้งนี้ส่งผลไปถึงการเข้าใจจริยศาสตร์ของขงจื่อได้ดีขึ้นว่า จริยศาสตร์ของขงจื่อมีลักษณะปลายเปิด
DOI: 10.14457/cu.the.2011.2093
title: อัตลักษณ์ชายรักชาย : การเปรียบเทียบตัวละครชายรักชายในอัตชีวประวัติและบทละครไทยร่วมสมัย

description: งานวิจัยนี้มีจุดประสงค์เพื่อชี้ให้เห็นกระบวนการประกอบสร้างอัตลักษณ์ชายรักชายในงานประพันธ์ประเภทอัตชีวประวัติและบทละครไทยร่วมสมัย ทั้งนี้ บันทึกความทรงจำถือเป็นกลุ่มย่อยของงานประพันธ์อัตชีวประวัติ ชายรักชายใช้พื้นที่ทางวรรณกรรมเป็นช่องทางในการนำเสนอประสบการณ์และตัวตนผ่านเรื่องเล่าในงานประพันธ์ทั้งสองประเภท อัตลักษณ์ในบันทึกความทรงจำเป็นอัตลักษณ์ที่สร้างจากการเขียน องค์ประกอบในบันทึกความทรงจำที่นำมาวิเคราะห์การสร้างอัตลักษณ์ชายรักชาย ได้แก่ ปกและภาพประกอบ, คำนำ และประเด็นเนื้อหาอันว่าด้วยเรื่องตัวตนทางเพศ, ความรัก-ความสัมพันธ์ และอาชีพ อัตลักษณ์ในบทละครเป็น อัตลักษณ์ที่สร้างจากการตีความ จากบทละครที่ศึกษาพบว่าอัตลักษณ์ชายรักชายสร้างจากบริบทการวิพากษ์อคติหรือแบบแผนของสังคมด้วยประเด็นเนื้อหาและกลวิธีการนำเสนอเนื้อหาตามที่ปรากฏในเรื่องเล่าในตัวบทบทละคร โดยใช้สุนทรียะแบบแคมป์เป็นกลวิธีสำคัญในการสร้าง อัตลักษณ์ บันทึกความทรงจำและบทละครมอบโอกาสสำหรับชายรักชายในการนำเสนอเรื่องเล่า ทว่า งานประพันธ์ทั้งสองประเภทต่างมีข้อจำกัดในตัว เรื่องเล่าในบันทึกความทรงจำเปิดโอกาสให้ชายรักชายนำเสนอประเด็นเนื้อหาที่แสดงกระบวนการและรายละเอียด สืบเนื่องจากรูปแบบการประพันธ์ที่ใช้การเขียนเชิงพรรณนา ส่วนเรื่องเล่าในบทละครมอบขอบข่ายการนำเสนอประเด็นเนื้อหาที่อยู่ในกระแสร่วมสมัยของสังคม สืบเนื่องจากรูปแบบการประพันธ์ที่สร้างตัวบทอันเกิดความหมายจากการสวมบทบาทในการแสดง ในเรื่องราวตามมิติเวลาเฉพาะกาล นอกจากนี้ ชายรักชายยังใช้เรื่องเล่าในงานประพันธ์ทั้งสองประเภทเป็นเครื่องมือประชาสัมพันธ์ตัวตน, เครื่องมือแสวงหาแนวร่วมทางสังคม, แหล่งเยียวยาความทุกข์ตรม และแหล่งบำบัดความรู้สึกอึดอัดคับข้องใจ อนึ่ง เรื่องเล่าในงานประพันธ์ทั้งสองประเภทผูกโยงกับมิติประวัติศาสตร์และสังคมอย่างไม่อาจแยกขาด
DOI: 10.14457/cu.the.2011.2094
title: ความชุกของไวรัสฮิวแมนพาพิวโลมาในมะเร็งศีรษะและลำคอชนิด สแควมัสเซลล์ที่ไม่ใช่มะเร็งหลังโพรงจมูก ในผู้ป่วยอายุไม่เกิน 45 ปีที่โรงพยาบาลจุฬาลงกรณ์

description: ที่มา มะเร็งศีรษะและลำคอที่สัมพันธ์กับไวรัสเอชพีวีมีอุบัติการณ์เพิ่มมากขึ้น โดยเฉพาะกลุ่มผู้ป่วยอายุน้อย อย่างไรก็ตาม ความชุกของไวรัสเอชพีวีในประชากรกลุ่มดังกล่าวยังไม่ได้มีการศึกษาที่ชัดเจน วัตถุประสงค์ เพื่อศึกษาความชุกของไวรัสเอชพีวีในผู้ป่วยมะเร็งศีรษะและลำคอที่ไม่ใช่มะเร็งหลังโพรงจมูก ในผู้ป่วยกลุ่มอายุน้อยและหาความสัมพันธ์ของสถานะไวรัสเอชพีวีกับพยากรณ์และการดำเนินโรค ประชากรและวิธีการ ผู้ป่วยมะเร็งศีรษะและลำคอชนิดสแควมัสเซลล์ ที่ไม่ใช่มะเร็งหลังโพรงจมูก และอายุไม่เกิน 45 ปีที่ได้รับการรักษาที่รพ.จุฬาลงกรณ์ สภากาชาดไทย ระหว่างปีพ.ศ.2543-2553 โดยตรวจหาดีเอนเอของไวรัสเอชพีวีด้วยเทคนิคปฏิกริยาลูกโซ่พอลิเมอเรส ในชิ้นเนื้อพาราฟินของผู้ป่วยจำนวน 71 ราย และเปรียบเทียบผลการตรวจกับการดำเนินโรค ผลการวิจัย พบผลบวกต่อดีเอนเอไวรัสเอชพีวีจำนวน 28 ราย คิดเป็นร้อยละ 39.4 โดยเมื่อแบ่งตามตำแหน่งรอยโรค พบผลบวกร้อยละ 32 ในมะเร็งช่องปาก, ร้อยละ 47 ในมะเร็งคอหอยส่วนช่องปากและร้อยละ 43 ในมะเร็งคอหอยส่วนล่างและมะเร็งกล่องเสียง ทั้งนี้ ไม่พบความแตกต่างของลักษณะพื้นฐานทางคลินิก และการรักษาเมื่อเปรียบเทียบระหว่างกลุ่มที่ให้ผลบวกและผลลบต่อดีเอนเอไวรัสเอชพีวี นอกจากนี้ พบว่าระยะของก้อนมะเร็ง (ระยะที่ 3 หรือ 4) และการกระจายไปต่อมน้ำเหลือง มีผลต่อการพยากรณ์โรคที่แย่ กว่า โดยที่ไม่พบความสัมพันธ์ของไวรัสเอชพีวีกับพยากรณ์โรค สรุปผลการวิจัย พบความชุกของไวรัสเอชพีวีในกลุ่มผู้ป่วยอายุน้อยใกล้เคียงกับการศึกษาอื่นๆ อย่างไรก็ตาม ผลดังกล่าวไม่มีความสัมพันธ์กับพยากรณ์โรค
DOI: 10.14457/cu.the.2011.2095
title: ผลกระทบของกรดเออร์โซลิกต่อการหลั่งไซโตไคน์ผ่านวิถี MAPK ในเซลล์มะเร็งเม็ดเลือดขาวชนิด JURKAT

description: มะเร็งเม็ดเลือดขาว เป็นโรคมะเร็งที่มีการผลิตของเซลล์เม็ดเลือดขาวมากขึ้นเกินความต้องการของร่างกาย ทั้งยังมีคุณสมบัติและการทำงานผิดปกติไปจากเดิม ขณะที่การรักษาจะขึ้นอยู่กับชนิดของโรค โดยส่วนใหญ่จะใช้ยาเคมีบำบัด แต่มักจะเกิดผลข้างเคียงของยา ปัจจุบันนั้นได้มีทางเลือกใหม่ของการรักษาที่จะช่วยลดผลข้างเคียงของยาที่ใช้ให้น้อยลง โดยมีการค้นพบสารชนิดต่างๆ อาทิ สมุนไพรหรือผลิตภัณฑ์ที่ได้มาจากธรรมชาติ เพื่อนำมาใช้ร่วมกันกับยาเคมีบำบัด สามารถยับยั้งการแบ่งตัวและชักนำให้เซลล์มะเร็งเกิดการตายแบบอะพอพโทซิสได้ กรดเออร์โซลิกจัดเป็นสารประกอบจำพวก Pentacyclic triterpenoid carboxylic acid และเป็นสารที่เป็นองค์ประกอบทางเคมีของพืชหลายชนิด โดยมีคุณสมบัติหลากหลาย อาทิ ฤทธิ์ต้านมะเร็ง ฤทธิ์ต้านการอักเสบ ฤทธิ์ต้านอนุมูลอิสระ และฤทธิ์ปกป้องตับจากสารพิษ เป็นต้น ด้วยเหตุนี้จึงได้ศึกษาผลกระทบของกรดเออร์โซลิกต่อการหลั่งไซโตไคน์ผ่านวิถี MAPKs ในเซลล์มะเร็งเม็ดเลือดขาวชนิด Jurkat พบว่า กรดเออร์โซลิกสามารถยับยั้งการเจริญและแบ่งตัวของเซลล์ รวมทั้งสามารถยับยั้งการหลั่งไซโตไคน์ชนิด IL-2 และ TNF-α ของเซลล์ Jurkat เมื่อถูกกระตุ้นจาก PMA/PHA ได้ตามระดับความเข้มข้นของกรดเออร์โซลิกและระยะเวลาที่เพิ่มขึ้น อย่างมีนัยสำคัญทางสถิติ นอกจากนี้ การยับยั้งการหลั่งไซโตไคน์ชนิด IL-2 และ TNF-α ของกรดเออร์โซลิกนั้นเกี่ยวข้องกับวิถี c-Jun N-terminal kinase (JNK) แต่ไม่เกี่ยวข้องกับวิถี extracellular-signal regulated protein kinase (ERK) ดังนั้น กรดเออร์โซลิกอาจเป็นทางเลือกหนึ่งที่สามารถนำมาใช้ในการป้องกันและรักษาโรคมะเร็งเม็ดเลือดขาวได้
DOI: 10.14457/cu.the.2011.2096
title: การพัฒนาชุดน้ำยาและระบบตรวจวัดเชิงแสงสำหรับการตรวจวัดปริมาณไมโครอัลบูมินในปัสสาวะในระดับภาคสนาม

description: วิธีการตรวจวัดไมโครอัลบูมินในปัสสาวะโดยใช้หลักการ particle enhanced turbidimetric-inhibition immunoassay (PETINIA) ได้ถูกดัดแปลงใหม่ อัลบูมินจากซีรัมคนถูกตรึงบนคาร์บอกซิลโพลีสไตรีนบีดส์ผ่านการตรึงบนบรานช์โพลีเอทิลีนอีมีน ซึ่งเป็นโพลิเมอร์ประจุบวกทำการตรึงอยู่บนผิวบีดส์ที่มีประจุลบ น้ำยาสำหรับตรวจวัดประกอบด้วย 20 mM โพแทสเซียมฟอสเฟตบัฟเฟอร์ pH 7.4 ที่มี 200 mM NaCl และ 4%PEG เป็นองค์ประกอบ ติดตามปฏิกิริยาการดูดกลืนแสงที่เพิ่มขึ้นที่ 510 nm เป็นเวลา 2 นาที วิธีการตรึงนี้ทำให้บีดส์มีความคงตัวสูงอย่างน้อย 6 เดือน การตรวจวัดไมโครอัลบูมินในปัสสาวะด้วยหลักการ PETINIA ไม่ถูกกระทบจาก hook effect เมื่อตรวจวัดอัลบูมินความเข้มข้นมากกว่า 1000 mg/L ค่าสัมประสิทธิ์ความแปรปรวนของการตรวจวัดภายในวันเดียวคือ 7.2 และ 2.2% ระหว่างวันเป็นเวลา 20 วัน คือ 9.5 และ 3.1% เมื่อทดสอบโดยตรวจวัดอัลบูมินจากสิ่งตัวอย่างควบคุมที่ความเข้มข้นต่ำและสูงตามลำดับ วิธีนี้มีช่วงความเป็นเส้นตรงของการตรวจวัดระหว่าง 0 – 150 mg/L (r²=0.996) ค่าต่ำสุดที่ตรวจวัดได้คือ 7.14 mg/L ผลการทดสอบสารรบกวนปฏิกิริยาอยู่ในช่วงที่น่าพอใจมีค่าการคืนกลับระหว่าง 95-105.8 % น้ำยาและระบบที่พัฒนาขึ้นเมื่อนำไปใช้ในการตรวจวัดในระดับภาคสนาม พบว่าผลการตรวจวัดค่าไมโครอัลบูมินในปัสสาวะผู้ป่วยเบาหวานจำนวน 120 รายมีความสัมพันธ์ที่ดีและสอดคล้องกับผลการตรวจวัดด้วยวิธีอิมมูโนเทอร์บิไดเมทรีที่ใช้ทั่วไปในห้องปฏิบัติการทางการแพทย์ (r²=0.970)
DOI: 10.7910/dvn/ocwidn/1cd059
title: FigS2E.txt

description: :unav
DOI: 10.7910/dvn/ocwidn/azalz7
title: FigS2D.txt

description: :unav
DOI: 10.7910/dvn/ocwidn/cm5kpd
title: FigS2F_fit_RedLine.txt

description: :unav
DOI: 10.7910/dvn/ocwidn/gr4qw0
title: STFMR_fitting program.py

description: :unav
DOI: 10.7910/dvn/ocwidn/h99g85
title: FigS2A_theta_i_LeftAxis.txt

description: :unav
DOI: 10.7910/dvn/ocwidn/hatco9
title: FigS2A_spin Hall conductivity_RightAxis.txt

description: :unav
DOI: 10.7910/dvn/ocwidn/jmneho
title: FigS2F_symbol.txt

description: :unav
DOI: 10.7910/dvn/ocwidn/t6vuzd
title: Fig3D_25nm.txt

description: :unav
DOI: 10.14457/cu.the.2011.2097
title: ความต้านทานการสึกกร่อนของรอยโรคจุดขาวของเคลือบฟันที่แทรกซึมโดยเรซินต่อเครื่องดื่มที่มีฤทธิ์เป็นกรด

description: การศึกษานี้มีวัตถุประสงค์ เพื่อศึกษาเปรียบเทียบผลของการสึกกร่อนของรอยโรคจุดขาวจำลองกับรอยโรคจุดขาวจำลองที่ถูกแทรกซึมโดยวัสดุเรซินไอคอน เมื่อสัมผัสกับเครื่องดื่มที่มีฤทธิ์เป็นกรด การศึกษานี้ได้รับอนุญาตจากคณะกรรมการพิจารณาจริยธรรมการวิจัยในมนุษย์ คณะทันตแพทยศาสตร์ จุฬาลงกรณ์มหาวิทยาลัย เลขที่ 02/2011 เตรียมชิ้นตัวอย่างจากฟันกรามน้อยของมนุษย์จำนวน 80 ซี่ ทำการสุ่มฟันเป็น 4 กลุ่มทดลองตามชนิดเครื่องดื่มที่ออกแบบให้แช่ชิ้นฟันตัวอย่าง ดังนี้ 1) แช่เครื่องดื่มน้ำอัดลมโคล่า 2) แช่เครื่องดื่มน้ำส้มคั้น 3) แช่เครื่องดื่มเกลือแร่ และ 4) แช่น้ำปราศจากประจุ นำชิ้นฟันตัวอย่างมาแช่ในสารละลายสำหรับทำให้เกิดการสูญเสียแร่ธาตุ เพื่อสร้างรอยโรคจุดขาวจำลองของผิวเคลือบฟัน โดยให้ชิ้นที่หนึ่งที่มาจากฟันซี่เดียวกัน ใช้วัสดุเรซินจากผลิตภัณฑ์ไอคอน ส่วนชิ้นที่เหลือไม่ใช้วัสดุใด และทำการแช่ในเครื่องดื่มแต่ละชนิดดังที่กล่าวมา โดยแช่เครื่องดื่มก่อน 5 วินาที ตามด้วยแช่น้ำลายเทียม 5 วินาที สลับกันไปรวมทั้งหมด 10 รอบ ทำซ้ำแบบเดิมอีกสองรอบทุกๆ 6 ชั่วโมง วัดค่าปริมาตรและความลึกเฉลี่ยที่เกิดการสึกกร่อนของรอยโรคจุดขาว โดยใช้เครื่องวัดความหยาบพื้นผิวโปรไฟโลมิเตอร์ นำค่าปริมาตรและความลึกเฉลี่ยที่ได้มาทดสอบด้วยสถิติการวิเคราะห์ความแปรปรวนสองทาง และสถิติการวิเคราะห์ความแปรปรวนทางเดียวร่วมกับสถิติการเปรียบเทียบเชิงซ้อนแบบแทมเฮน ที่ระดับความเชื่อมั่นร้อยละ 95 ผลการศึกษานี้พบว่า กลุ่มที่ใช้ผลิตภัณฑ์เรซินไอคอนที่แช่เครื่องดื่มที่มีฤทธิ์เป็นกรด มีค่าเฉลี่ยของปริมาตร และความลึกในการสึกกร่อนของเคลือบฟัน มากกว่ากลุ่มที่ไม่ใช้ผลิตภัณฑ์เรซินไอคอนทุกกลุ่ม จากการทดสอบทางสถิติพบว่า การใช้ผลิตภัณฑ์เรซินไอคอน และชนิดของเครื่องดื่มมีผลต่อค่าเฉลี่ยของปริมาตร และความลึกในการสึกกร่อนอย่างมีนัยสำคัญทางสถิติ (p&lt;0.0001) และยังเป็นปัจจัยร่วมทางสถิติ (p&lt;0.0001)
DOI: 10.14457/cu.the.2011.2098
title: ผลของสารสกัดจากหญ้าแส้ม้าต่อการส่งสัญญาณของเซลล์ที่เกี่ยวข้องกับการอักเสบในเซลล์เม็ดเลือดขาวเพาะเลี้ยงชนิดโมโนไซต์และเซลล์สมองเพาะเลี้ยงชนิดเอนโดธีเลียล

description: การอักเสบเรื้อรังเป็นปัจจัยสำคัญในการเกิดโรค chronic degenerative diseases ต่างๆ ปัจจุบันมีการพัฒนาการรักษาโรคที่มีสาเหตุจากการอักเสบเรื้อรัง การรักษาทางเลือกหนึ่งคือการใช้พืชสมุนไพรไทยในการรักษา หญ้าแส้ม้า หรือ flatspike sedge มีชื่อทางวิทยาศาสตร์ว่า Fimbristylis ovata (Burm.f.) Kern พบว่าสามารถใช้รักษาโรคที่เกี่ยวข้องกับการอักเสบต่างๆ อย่างไรก็ตามยังไม่มีข้อมูลการศึกษาวิจัยเกี่ยวกับฤทธิ์การต้านการอักเสบ การวิจัยครั้งนี้ได้ทำการสกัดหญ้าแส้ม้าด้วยเอทานอล เมทานอล และน้ำ เพื่อศึกษาผลของสารสกัดต่อเปอร์เซ็นต์การมีชีวิตรอดของเซลล์ด้วยวิธี MTT assay และทำการทดสอบฤทธิ์ของสารสกัดกับเซลล์เม็ดเลือดขาวที่ถูกกระตุ้นด้วย LPS เพื่อวัดการหลั่งและการแสดงออกของยีนไซโตไคน์ ยีน RAGE รวมทั้งทำการทดสอบฤทธิ์ของสารสกัดกับเซลล์สมองเพาะเลี้ยงชนิดเอนโดธีเลียล เพื่อวัดการหลั่งและการแสดงออกของยีน cell adhesion molecule ด้วยวิธี ELISA และ RT-PCR จากผลการวิจัยพบว่าเมื่อทดสอบสารสกัดหญ้าแส้ม้า ความเข้มข้นถึง 100 µg/ml กับเซลล์เม็ดเลือดขาวเพาะเลี้ยงชนิดโมโนไซต์และเซลล์สมองเพาะเลี้ยงชนิดเอนโดธีเลียล ผลของเปอร์เซ็นต์การมีชีวิตรอดของเซลล์มีค่ามากกว่า 80% และพบว่าสารสกัดจากหญ้าแส้ม้าสามารถลดการหลั่งและการแสดงออกของยีนไซโตไคน์ IL-6 และยีน RAGE ในเซลล์เม็ดเลือดขาวเพาะเลี้ยงชนิดโมโนไซต์ได้อีกด้วย อีกทั้งเมื่อทดสอบกับเซลล์สมองเพาะเลี้ยงชนิดเอนโดธีเลียล พบว่าสารสกัดจากหญ้าแส้ม้าสามารถลดการหลั่งและการแสดงออกของยีน VCAM-1 ได้ด้วย ดังนั้นหญ้าแส้ม้าอาจจะเป็นสมุนไพรอีกชนิดหนึ่งที่สามารถนำมาใช้ในการรักษาโรคที่เกี่ยวข้องกับการอักเสบเรื้อรังได้
DOI: 10.14457/cu.the.2011.2099
title: ฤทธิ์ยับยั้งมะเร็งเม็ดเลือดขาวและต้านการอักเสบของสาร ฟลาโวนอลพลูคาว

description: พลูคาวเป็นพืชพื้นถิ่นที่มีมากในภาคเหนือของไทย มีฤทธิ์ทางชีวภาพที่หลากหลายรวมทั้งฤทธิ์ในการต้านมะเร็งและต้านการอักเสบ สารออกฤทธิ์ที่พบในพลูคาวมีหลายชนิด เช่น ฟลาโวนอยด์ น้ำมันหอมระเหย และอัลคาลอยด์ ฟลาโวนอยด์ในกลุ่มย่อยฟลาโวนอลที่พบได้ในพลูคาว คือ รูติน เคอร์เซติน ไอโซเคอร์เซติน และไฮเปอร์ริน แม้ว่าฟลาโวนอยด์มีสมบัติเป็นประโยชน์ที่หลากหลายแต่พบว่ามีการศึกษาถึง รูติน และไอโซเคอร์เซติน ค่อนข้างน้อย ดังนั้นการวิจัยครั้งนี้ได้ทำการศึกษาฤทธิ์ทางชีวภาพของสารสกัดพลูคาว เคอร์เซติน ไอโซเคอร์เซตินและรูติน ในการยับยั้งมะเร็งเม็ดเลือดขาวและต้านการอักเสบ ผลการทดลองพบว่าสารสกัดพลูคาว เคอร์เซติน ไอโซเคอร์เซติน และรูติน สามารถยับยั้งการเจริญเติบโตของเซลล์มะเร็งเม็ดเลือดขาวเพาะเลี้ยง Jurkat, K562 และ U937 โดยวิธี XTT assay มีค่า IC50 อยู่ระหว่าง 404.89-456.17 µg/ml ในสารสกัดพลูคาว และ 61.48-114.16 µg/ml ในสารฟลาโวนอล จากผลการทดสอบ microscopic analysis พบรูปแบบการหดแฟบของเยื่อหุ้มเซลล์ (blebbing pattern) ของการเกิดอะโพโทซิสภายหลังการบ่มเซลล์ด้วยเคอร์เซติน ไอโซเคอร์เซตินที่ความเข้มข้น 50 ไมโครกรัมต่อมิลลิลิตร สารสกัดพลูคาวที่ความเข้มข้น 250 และ 300 ไมโครกรัมต่อมิลลิลิตรเป็นเวลา 48 ชั่วโมง นอกจากนี้สารสกัดพลูคาว เคอร์เซติน ไอโซเคอร์เซติน และ รูติน สามารถชักนำให้เกิดการตายแบบอะโพโทซิสภายหลังการบ่มเซลล์ที่เวลา12 และ 24 ชั่วโมง และวิเคราะห์ด้วยเครื่องโฟลไซโตมิเตอร์ เมื่อทำการศึกษาไซโตไคน์ที่เกี่ยวข้องพบว่า สารสกัดพลูคาวและสารฟลาโวนอล โดยเฉพาะสารเคอร์เซติน และไอโซเคอร์เซติน ให้ผลในการลดปริมาณการหลั่งของไซโตไคน์ที่มีบทบาทในกระบวนการสร้างเซลล์เม็ดเลือด (IL-2) และกระบวนการอักเสบ (IL-6, IL-8, IFN--y และ TNF-α)ลดลงอย่างชัดเจน จากการวิจัยในครั้งนี้ชี้ให้เห็นว่า พลูคาวมีฤทธิ์ยับยั้งการเจริญและต้านการอักเสบของเซลล์มะเร็งเม็ดเลือดขาว แต่อย่างไรก็ตามควรมีการศึกษาทางด้านกลไกระดับโมเลกุลเพิ่มเติม
DOI: 10.14457/cu.the.2011.2100
title: แบบจำลองการวิเคราะห์แบบหลายหลักเกณฑ์สำหรับการจัดสรรน้ำในลุ่มน้ำระยอง / คลองใหญ่

description: แบบจำลองการวิเคราะห์แบบหลายหลักเกณฑ์สำหรับการจัดสรรน้ำ แสดงให้เห็นถึงแนวคิดขั้นตอนการดำเนินงานสำหรับสนับสนุนกระบวนการจัดสรรน้ำเดิมที่มีอยู่ในพื้นที่ลุ่มน้ำระยอง / คลองใหญ่เพื่อแสดงตัวอย่างการวิเคราะห์และรูปแบบการนำไปประยุกต์ใช้โดยประกอบด้วย 2 ส่วน คือ การวิเคราะห์ศักยภาพของปริมาณน้ำต้นทุนในพื้นที่และการจัดลำดับทางเลือกการจัดสรรน้ำในสภาวะขาดแคลนน้ำเมื่อปริมาณน้ำสำรองไม่เพียงพอต่อความต้องการ ผลการศึกษาศักยภาพของปริมาณน้ำต้นทุนในพื้นที่สรุปได้ว่า กรณีระบบบริหารจัดการน้ำในสภาพปัจจุบัน มีโอกาสเกิดความขาดแคลนน้ำสูงสุด 19.89 ล้าน ลบ.ม. ต่อ ปี กรณีสภาพอนาคตอันใกล้ มีโอกาสเกิดความขาดแคลนน้ำสูงสุด 40.42 ล้าน ลบ.ม. ต่อปี และกรณีสภาพอนาคตอันใกล้(ภาคอุตสาหกรรมต้องการน้ำเพิ่มมากขึ้น ร้อยละ 20)มีโอกาสเกิดความขาดแคลนน้ำสูงสุด 76.80 ล้าน ลบ.ม.ต่อปี แต่อย่างไรก็ตามหากมีปริมาณน้ำต้นทุนร้อยละ 100 ของอ่างเก็บน้ำจะไม่เกิดปัญหาขาดแคลนน้ำในทุกกรณี การจัดลำดับทางเลือกการจัดสรรน้ำในสภาวะขาดแคลนน้ำ แสดงให้เห็นถึงกรอบแนวคิดการดำเนินงานร่วมกันระหว่างวิธีFuzzy Analytic Hierarchy Process(FAHP) เทคนิค Delphi และวิธี Maximize Agreement Heuristic(MAH)สำหรับสนับสนุนการมีส่วนร่วมในการสร้างทางเลือกการจัดสรรน้ำของกลุ่มผู้มีส่วนได้ส่วนเสียในพื้นที่เพื่อเพิ่มมิติทางด้านสังคม ด้วยกระบวนการย้อนกลับให้เกิดความพึงพอใจและยอมรับโดยประยุกต์เทคนิค Delphi เพื่อรวบรวมความคิดเห็นจากกลุ่มผู้เชี่ยวชาญ รวมทั้งเปรียบเทียบหาฉันทามติของผลการจัดลำดับทางเลือกด้วยวิธี FAHP และวิธี MAH เพื่อเป็นส่วนสนับสนุนการตัดสินใจต่อไป ผลการวิเคราะห์สามารถจัดลำดับความสำคัญของหลักเกณฑ์การตัดสินใจ คือ การยอมรับทางสังคม (ร้อยละ 43) ต้นทุนค่าเสียโอกาส (ร้อยละ 20)การคาดการณ์สถานการณ์น้ำในอนาคต (ร้อยละ 20) และความเท่าเทียมในการจัดสรรน้ำ (ร้อยละ 17) สำหรับทางเลือกการจัดสรรน้ำที่มีความสำคัญสูงสุด คือ ภาคการเกษตรต้องจัดหาแหล่งน้ำสำรองและลดพื้นที่เพาะปลูกตามประกาศเตือนของกรมชลประทาน ภาคอุตสาหกรรมต้องลดกำลังการผลิตหรือจัดหาแหล่งน้ำสำรอง ภาคอุปโภค-บริโภคต้องได้รับการจัดสรรน้ำอย่างเพียงพอ และการรักษาระบบนิเวศน์ต้องได้รับการจัดสรรน้ำตามปริมาณน้ำต้นทุน
DOI: 10.14457/cu.the.2011.2101
title: การคูณแบบเชื่อมตรงบนระบบแทนช่วงแบบยืดหยุ่น

description: ระบบแทนช่วงแบบยืดหยุ่นคือระบบจำนวนที่สามารถแสดงช่วงได้โดยใช้จำนวนเพียงจำนวนเดียวในการแสดงช่วง และระบบแทนช่วงแบบยืดหยุ่นนี้สามารถทำการคำนวณพื้นฐานทางเลขคณิตรวมถึงการบวกและการลบแบบขนานได้ แต่ไม่สามารถทำการคำนวณแบบเชื่อมตรงได้ ทำให้ไม่สามารถดำเนินการคำนวณแบบลำดับได้เช่นกัน เนื่องจากรูปแบบแทนจำนวนบางรูปแบบของระบบแทนช่วงแบบยืดหยุ่นไม่เหมาะสมกับการดำเนินการคำนวณแบบเชื่อมตรง ดังนั้นในงานวิจัยนี้จึงมุ่งเน้นไปที่การทำให้ระบบแทนช่วงแบบยืดหยุ่นสามารถทำการคำนวณแบบเชื่อมตรงโดยเฉพาะการคูณแบบเชื่อมตรงได้ เราจึงปรับปรุงระบบแทนช่วงแบบยืดหยุ่นให้สามารถดำเนินการคูณแบบเชื่อมตรงได้ จากนั้นเราจะนำเสนออัลกอริทึมการคูณแบบเชื่อมตรงบนระบบแทนช่วงแบบยืดหยุ่นพร้อมทั้งหาค่าความหน่วงที่เหมาะสมสำหรับการคูณแบบเชื่อมตรงบนระบบแทนช่วงแบบยืดหยุ่นนี้
DOI: 10.14457/cu.the.2011.2102
title: การวิเคราะห์สภาวะเชื่อมต่อของเครื่องถ่ายทอดสัญญาณแบบเส้นสม่ำเสมอในโครงข่ายเซนเซอร์ไร้สายที่มีทอพอโลยีแบบสองมิติ

description: วิทยานิพนธ์นี้นำเสนอแบบจำลองคณิตศาสตร์สำหรับโครงข่ายเซนเซอร์ไร้สายที่มีทอพอโลยีแบบเส้นสม่ำเสมอทั้งในหนึ่งมิติและสองมิติเครื่องถ่ายทอดสัญญาณถูกใช้ช่วยส่งต่อข้อมูลเมื่อสถานีต้นทางอยู่ห่างจากสถานีปลายทางมากกว่ารัศมีการส่งข้อมูลของสถานีต้นทาง ความสามารถในการส่งต่อของเครื่องถ่ายทอดสัญญาณถูกระบุด้วยฟังก์ชันความน่าจะเป็นในการส่งข้อมูลต่อไปยังเครื่องถ่ายทอดสัญญาณที่อยู่ถัดไปได้ถูกต้อง กำหนดให้ฟังก์ชันความน่าจะเป็นถูกตัดปลายที่ค่าคงที่ 0.1 แบบจำลองคณิตศาสตร์คำนวณหาสภาวะเชื่อมต่อระหว่างสถานีต้นทางกับสถานีปลายทางที่ใช้ประเมินความเชื่อถือได้ของโครงข่าย เทคนิคการคำนวณด้วยเมทริกซ์การเปลี่ยนสถานะถูกใช้เพื่อคำนวณหาสภาวะเชื่อมต่อสำหรับโครงข่ายหนึ่งมิติที่ประกอบด้วยเครื่องถ่ายทอดสัญญาณ N เครื่อง โดยมีความซับซ้อนในการคำนวณเป็น O(23r) เมื่อ r คือจำนวนเครื่องถ่ายทอดสัญญาณข้างเคียง โดยการใช้หลักการเพิ่มเข้า–ตัดออก ทำให้แบบจำลองคณิตศาสตร์ที่ได้นำเสนอสำหรับโครงข่ายสองมิติจำเป็นต้องใช้ความซับซ้อนในการคำนวณเป็น O(2m) เมื่อ m คือจำนวนวิถีในการเชื่อมต่อข้อมูลระหว่างสถานีต้นทางกับสถานีปลายทางที่เป็นไปได้ทั้งหมด แบบจำลองคณิตศาสตร์นี้ถูกตรวจสอบความถูกต้องด้วยการเปรียบเทียบกับการจำลองเหตุการณ์แบบมอนติคาร์โล ผลการทดสอบแสดงถึงผลกระทบต่อสภาวะเชื่อมต่อระหว่างสถานีต้นทางกับสถานีปลายทางเมื่อพยายามเพิ่มความละเอียดของข้อมูลบนพื้นที่ในตอนท้ายแบบจำลองคณิตศาสตร์ถูกประยุกต์ใช้เพื่อออกแบบจำนวนเครื่องถ่ายทอดสัญญาณที่จำเป็นบนโครงข่ายจราจร
DOI: 10.14457/cu.the.2011.2103
title: การพัฒนาระบบรวมแฟ้มข้อมูลส่วนบุคคลบนระบบปฏิบัติการวินโดว์ด้วยโดคาน

description: งานวิจัยนี้นำเสนอระบบแฟ้มข้อมูลแบบรวมกลุ่มบนระบบปฏิบัติการวินโดว์ เนื่องจากระบบแฟ้มแบบกระจายที่มีอยู่ในปัจจุบันส่วนใหญ่มักทำงานบนลินุกซ์ และไม่สามารถนำมาประยุกต์ใช้บนวินโดว์ได้โดยตรง ดังนั้นผู้วิจัยจึงนำหลักการของระบบแฟ้มแบบกระจาย ระบบแฟ้มแบบร่วม และโดคานมาประยุกต์ใช้ร่วมกัน เพื่อสร้างระบบแฟ้มข้อมูลที่มีความสามารถในการรวบรวมแฟ้มจากหลายแหล่งข้อมูล (พร้อมการแก้ปัญหาชื่อซ้ำซ้อน) มาแสดงเสมือนเป็นแฟ้มข้อมูลในเครื่องผู้ใช้เอง นอกจากนี้ระบบยังสนับสนุนการทำงานแบบนอกสายโดยการสนับสนุนของแคชแบบแอลอาร์ยู ระบบต้นแบบแสดงให้เห็นว่า ระบบแฟ้มที่พัฒนาขึ้นสามารถรวมแฟ้มข้อมูลจากหลายแหล่งมาแสดงเป็นไดว์ในวินโดว์ได้ โดยมีค่าใช้จ่ายและประสิทธิภาพในระดับที่ยอมรับได้